G ASPAIUtlM. — NOVA G EX. E FICI SPBCIEBUS. 347 



occultant structuram. Huic generi in pracsens referri licet Ficus 

 martinicensis Lin. , quamvis a duabus prœcedentibus habitu, foliis 

 persistentibus ramisque glabris, stigmate bifido plumoso, anthe- 

 rarum sutura potius laterali quam introrsa, diversa videatur. No- 

 men desumptum ex lactis sapore. 



VIII. COVELLIA Gasp. 

 (F ici species auct.). 



Dioica. Amphanthum fœmineum pedunculatum , involucro 

 destitutum, squamosum (squamis sparsis etiam in pedunculo), 

 intus villosum, non bracteatum. Flores, aliis sessiles perigonio 

 plerumque triphyllo, alii pedicellati perigonio plerumque quin- 

 quephyllo, foliolis linearibus. Ovarium subrotundum, uniloculare, 

 stylus lateralis , stigma paullo incrassatum , sub bidentatum. Se- 

 mina et flores masculi ignoti. 



Genus memoriae Nicolai Covelli Botanophili peritissimi ac de 

 Chemia et Minerologia optime meriti olim dicavi. Characteres in 

 Ficu ulmifolia auctorum (Covellia ulmifolia Gasp.) reperiuntur, 

 cujus innumera receptacula quamvis variisin hortis legerim, ta- 

 men semper fœminea vidi ; ideoque plantam existimavi dioicam. 

 Sed et ipsa ob floris fœminei structuram ad novum genus struen- 

 dum satis idonea mihi videtur ; cui nunc referri etiam potest Ficus 

 scabra , usque dum flores masculi innotescant. Nam utraeque con- 

 veniunt caule humili , ramosissimo , foliis scaberrimis aliisque 

 notis. Fatendum tamen est Ficum scabrum forsan diversi generis ; 

 cum ejus folia opposita, amphantha, quantum ex exsiccato speci- 

 mine eruere potui , pariete interna penitus nuda , perigonium 

 floris fœminei urceolatum vix aut ne vix quidem dentatum ; in 

 quo id memoratu dignum videtur, quod enascitur pistillo jam 

 evoluto et perfecto. At cum duo tantum amphantha , et ipsa ju- 

 niora, in specimine invenerim, nullum mihi ferme dubium est, 

 perigonium quod ad formam et divisionem aliter deinde sese ha- 

 bere. Ad hoc inter squamas sub ore , corpuscula quaedam cum 

 viderim oblonga, et minima, incertus adhuc sum utrum et illa 

 sint stamina quae ex receptaculo erumpunl. 



